1. ΒΑΣΙΛΙΚΟΝ ΔΙΑΤΑΓΜΑ της 30/30 Απρ. 1952 Περί συνθέσεως Υπηρεσιακών Συμβουλίων, περί διαδικασίας προαγωγών, περί πειθαρχικής δικαιοδοσίας και πειθαρχικής διαδικασίας εκπαιδευτικών λειτουργών και υπαλλήλων τινών του Υπουργείου Εθνικής Παιδείας και Θρησκευμάτων. ΚΕΦΑΛΑΙΟΝ Γ΄. Σχολική Υγιεινή Υπηρεσιακόν Συμβούλιον Σχολικής Υγιεινής Άρθρ.16.-1.Συνιστάται παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων Υπηρεσιακόν Συμβούλιον ασκούν αρμοδιότητα επί του προσωπικού της Σχολιατρικής Υπηρεσίας του Υπουργείου τούτου. 2.Το Υπηρεσιακόν Συμβούλιον Σχολικής Υγιεινής αποτελείται: α)Εξ ενός αντιπροέδρου ή Συμβούλου του Ελεγκτικού Συνεδρίου ως Προέδρου. β)Εξ ενός Εκπαιδευτικού Συμβούλου. γ)Εκ του Γενικού Διευθυντού Παιδείας. δ)Εκ του Διευθυντού της Κοινωνικής Υγιεινής του Υπουργείου Κοινωνικής Προνοίας και ε)Εκ του Διευθυντού της Σχολικής Υγιεινής του Υπουργείου Παιδείας. Τα υπό στοιχ. α΄ και β΄ μέλη ως και οι αναπληρωταί πάντων των μελών διορίζονται κατά τας διατάξεις του Νόμ. 1811/1951 επί διετεί θητεία. 3.Το Συμβούλιον Σχολικής Υγιεινής συνεδριάζει παρόντων τεσσάρων τουλάχιστον εκ των μελών αυτού. 4.Του Συμβουλίου προεδρεύει εν απουσία, κωλύματι ή ελλείψει του Προέδρου αυτού ο νόμιμος αναπληρωτής, απόντος ή κωλυομένου και τούτου ο εκ των λοιπών μελών του ανώτερος κατά βαθμόν, επί ισοβάθμων δε ο αρχαιότερος. ΚΕΦΑΛΑΙΟΝ Δ΄. Εκκλησιαστική Εκπαίδευσις Υπηρεσιακόν Συμβούλιον Εκκλησιαστικής Εκπαιδεύσεως Άρθρ.17.-Εν τη Κεντρική Υπηρεσία του Υπουργείου Εθνικής Παιδείας και Θρησκευμάτων συνιστάται Υπηρεσιακόν Συμβούλιον Εκκλησιαστικής  Εκπαιδεύσεως (Υ .Σ.Ε.Ε.) ασκούν αρμοδιότητα επί του προσωπικού των Εκκλησιαστικών εν γένει Σχολών και αποτελούμενον α)εξ ενός συνοδικού μέλους, οριζομένου υπό της Ιεράς Συνόδου εν αρχή εκάστου συνοδικής περιόδου και εφ’ όσον διαρκεί η συνοδική περίοδος, ως Προέδρου, β)εξ ενός Νομικού Συμβούλου του Νομικού Συμβουλίου του Κράτους, γ)εκ του Κοσμήτορος της Θεολογικής Σχολής του Πανεπιστημίου Αθηνών, δ)εκ του Γενικού Διευθυντού της Αποστολικής Διακονίας, ε)εξ ενός Εκπαιδευτικού Συμβούλου, ς)εκ του Γενικού Διευθυντού της Παιδείας και ζ)εκ του Διευθυντού Θρησκευμάτων, εκτελούντος και χρέη Εισηγητού. Το υπό στοιχ. α΄ Συνοδικόν μέλος μετά του αναπληρωτού του ορίζεται δι’ αποφάσεως του Υπουργού Εθνικής Παιδείας και Θρησκευμάτων, μετά προηγουμένην πρότασιν της Ιεράς Συνόδου της Εκκλησίας της Ελλάδος. Του Συμβουλίου τούτου ελλείποντος, απόντος ή κωλυομένου του Συνοδικού μέλους του προεδρεύει ο Νομικός Σύμβουλος, απόντος δε ή κωλυομένου και τούτου προεδρεύει ο εκ των μελών αυτού κατά βαθμόν ανώτερος και μεταξύ ισοβάθμων ο αρχαιότερος. ΚΕΦΑΛΑΙΟΝ Ε΄. Αρχαιολογική Υπηρεσία και Υπηρεσία Αναστηλώσεως Υπηρεσιακόν Αρχαιολογικόν Συμβούλιον Άρθρ.18.-(Τροποποιηθέν δια του άρθρ. 13 του Β.Δ. της 17 Οκτ./6 Νοεμ. 1953, κατηργήθη δια της παρ. 5 άρθρ. 4 Ν.Δ. 4177/1961 (τόμ. 31) Κοιναί Διατάξεις Άρθρ.19.-1.Η διετής θητεία των δια του παρόντος Β.Δ/τος συνισταμένων πάσης φύσεως Υπηρεσιακών Συμβουλίων άρχεται την 1ην Σεπτεμβρίου. 2.Κατά την πρώτην εφαρμογήν του παρόντος Β.Δ/τος το πρώτον έτος της διετούς θητείας των μελών των υπ’ αυτού συνιστωμένων Υπηρεσιακών Συμβουλίων λήγει την 31ην Αυγούστου του επομένου της αναλήψεως των καθηκόντων των έτους. Αι λοιπαί διατάξεις κατηργήθησαν δια του άρθρ. 65 Β.Δ. της 12/25 Ιουν. 1958 (κατωτ. αριθ. 4). (Αντί της σελ. 61(β) Σελ. 61(γ) Τεύχος 409-Σελ. 21 Υπηρεσιακά Συμβούλια 32.Α.δ.1 